**Ministru kabineta noteikumu projekta “Grozījumi Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir noteikt dzīvojamo un publisko ēku apkures, ventilācijas un gaisa kondicionēšanas sistēmu energoefektivitātes minimālās prasības, ieviešot Direktīvas 2012/27/ES un Direktīvas 2010/31/ES prasības. Projekts paredz prasības daudzdzīvokļu dzīvojamo ēku siltumenerģijas uzskaitei, gaisa temperatūras pašregulācijas ierīču uzstādīšanai un nedzīvojamo ēku automatizācijas un vadības sistēmai. Projekts arī precizē ventilācijas sistēmu gaisa vadu ugunsdrošības prasības.Noteikumu projekts stāsies spēkā nākamajā dienā pēc izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Eiropas Parlamenta un Padomes 2010. gada 19. maija Direktīva 2010/31/ES par ēku energoefektivitāti (turpmāk – Direktīva 2010/31/ES) redakcijā ar Eiropas Parlamenta un Padomes 2018. gada 30. maija Direktīvas (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti (turpmāk – Direktīva 2018/844), grozījumiem.
2. Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva 2012/27/ES) redakcijā ar Eiropas Parlamenta un Padomes 2018. gada 11. decembra Direktīvas (ES) 2018/2002, ar ko groza Direktīvu 2012/27/ES par energoefektivitāti (turpmāk – Direktīva 2018/2002), grozījumiem.
3. Ministru kabineta 2019. gada 19. marta protokollēmuma (prot.Nr. 14, 41.§) 5. punkts.
4. Ekonomikas ministrijas iniciatīva.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Saskaņā ar Direktīvas 2010/31/ES 8. panta 1. punkta trešo rindkopu dalībvalstis prasa, lai jaunas ēkas, ja tas ir tehniski un ekonomiski iespējams, tiktu aprīkotas ar pašregulējošām ierīcēm temperatūras atsevišķai regulēšanai katrā istabā vai, ja tas ir pamatoti, noteiktā apsildītā ēkas daļas zonā. Esošajās ēkās šādas pašregulējošas ierīces prasa ierīkot tad, kad tiek nomainīti siltumģeneratori, ja tas ir tehniski un ekonomiski iespējams.Savukārt Direktīvas 2012/27/ES (redakcijā pirms Direktīvas 2018/2002 grozījumiem) 9. panta 3. punkta otrā rindkopa paredzēja pienākumu daudzdzīvokļu ēkās un daudzfunkcionālās ēkās, kam apkure/dzesēšana tiek nodrošināta no centralizēta avota, no centralizētas siltumapgādes tīkla vai no centrāla avota, kas apkalpo vairākas ēkas, līdz 2016. gada 31. decembrim uzstādīt arī individuālos patēriņa skaitītājus, kas uzskaita siltumenerģijas vai dzesēšanas enerģijas vai karstā ūdens patēriņu katrā vienībā, ja tas ir tehniski iespējams un rentabli. Ja individuālu siltuma patēriņa skaitītāju izmantošana nav tehniski iespējama vai nav rentabla, siltumenerģijas mērīšanai izmanto individuālus siltummaksas sadalītājus siltuma patēriņa uzskaitei katrā radiatorā, ja vien attiecīgā dalībvalsts nepierāda, ka šādu siltummaksas sadalītāju uzstādīšana nebūtu rentabla. Tādos gadījumos var apsvērt alternatīvas rentablas metodes siltuma patēriņa uzskaitei.Pašreiz Direktīvas 2012/27/ES 9.b panta 1. punkta pirmā un otrā rindkopa paredz, ka daudzdzīvokļu ēkās un daudzfunkcionālās ēkās, kuru siltumapgāde vai aukstumapgāde tiek nodrošināta no centrāla avota vai no centralizētas siltumapgādes vai centralizētas aukstumapgādes sistēmas, uzstāda individuālos skaitītājus, kas mēra siltumenerģijas vai aukstumapgādes enerģijas vai mājsaimniecības karstā ūdens patēriņu katrā ēkas vienībā, ja tas ir tehniski iespējami un rentabli tādā nozīmē, ka tas ir samērīgi attiecībā uz potenciālo enerģijas ietaupījumu. Ja individuālu skaitītāju izmantošana nav tehniski iespējama vai nav rentabla, katrā ēkas vienībā siltumenerģijas patēriņa mērīšanai izmanto individuālus siltummaksas sadalītājus, ar kuriem mēra siltumenerģijas patēriņu katrā radiatorā, ja vien attiecīgā dalībvalsts nav pierādījusi, ka šādu siltummaksas sadalītāju uzstādīšana nebūtu rentabla. Tādos gadījumos var apsvērt alternatīvas rentablas metodes siltumenerģijas patēriņa uzskaitei. Katra dalībvalsts skaidri nosaka un publicē vispārējos kritērijus, metodes un/vai procedūras, lai noteiktu, pie kādiem to uzskata par tehniski neiespējamu vai nerentablu.Savukārt atbilstoši Direktīvas 2012/27/ES 9.c pantam Direktīvas 9.a un 9.b panta nolūkā skaitītāji un siltummaksas sadalītāji, kas uzstādīti pēc 2020. gada 25. oktobra, ir attālināti nolasāmas ierīces. Turpina piemērot tehniskās iespējamības un rentabilitātes nosacījumus, kas izklāstīti 9.b panta 1. punktā. No 2027. gada 1. janvāra skaitītāju un siltummaksas sadalītājus, kas nav attālināti nolasāmi, bet ir jau uzstādīti, dara attālināti nolasāmus vai aizstāj ar attālināti nolasāmām ierīcēm, izņemot gadījumus, ja attiecīgā dalībvalsts ir pierādījusi, ka tas nav rentabli.Saskaņā ar Direktīvas 2018/2002 2. panta 1. punkta pirmo un otro rindkopu dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības līdz 2020. gada 25. jūnijam. Tomēr dalībvalstīs stājas spēkā normatīvie un administratīvie akti, kas vajadzīgi, lai izpildītu 1. panta 5. līdz 10. punktu (tajā skaitā 6. punktu par grozījumiem Direktīvas 2012/27/ES 9. pantā) un pielikuma 3. un 4. punktu līdz 2020. gada 25. oktobrim.Ar Ministru kabineta 2019. gada 19. marta sēdes protokollēmuma (prot.Nr. 14 41.§) “Latvijas Republikas nostājas projekts uz Eiropas Komisijas 2019. gada 24. janvāra formālo paziņojumu pārkāpuma procedūras lietā Nr. 2018/2344” 5. punktu Ekonomikas ministrijai tika uzdots uzdevums līdz 2020. gada 20. februārim iesniegt izskatīšanai Ministru kabinetā noteikumu projektu “Grozījumi Ministru kabineta 2015. gada 15. septembra noteikumos Nr. 524 “Kārtība, kādā nosaka, aprēķina un uzskaita katra dzīvojamās mājas īpašnieka maksājamo daļu par dzīvojamās mājas uzturēšanai nepieciešamajiem pakalpojumiem”” un noteikumu projektu “Grozījumi Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija”””.Lai novērstu Eiropas Komisijas 2019. gada 24. janvāra formālajā paziņojumā pārkāpuma procedūras lietā Nr. 2018/2344 minētos potenciālos riskus saistībā ar Direktīvas 2012/27/ES 9. panta 3. punkta pārņemšanu, kā arī lai pārņemtu arī minētās Direktīvas 2010/31/ES prasības, Ministru kabineta noteikumu projektā “Grozījumi Ministru kabineta 2015. gada 16. jūnija noteikumos Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija””” (turpmāk – Noteikumu projekts) transponētas (pārņemtas) prasības siltumenerģijas siltuma maksas sadalītāju un siltumenerģijas patēriņa skaitītāju uzstādīšanai.Noteikumu projekts paredz, ka centralizētai siltumapgādes sistēmai pievienotās daudzīvokļu dzīvojamās ēkas katru dzīvojamo telpu grupu un nedzīvojamo telpu grupu aprīko ar attālināti nolasāmiem individuālajiem siltumenerģijas patēriņa skaitītājiem vai individuāliem siltuma maksas sadalītājiem katram sildelementam, ja individuālu siltumenerģijas patēriņa skaitītāju uzstādīšana nav tehniski iespējama vai nav ekonomiski pamatota. Savukārt visas jaunās ēkas aprīko ar pašregulējošām ierīcēm gaisa temperatūras atsevišķai regulēšanai katrā telpā vai telpu grupā, ja tas ir tehniski iespējami un ekonomiski pamatoti. Ievērojot tiesiskās noteiktības principu, nosacījumi neattieksies uz ēkām vai to apkures sistēmām, kuru būvniecības ieceres dokumentācija noteiktā kārtībā būs saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2020. gada 25. oktobrim.Uzskatāms, ka individuāla siltumenerģijas patēriņa skaitītāja uzstādīšana telpu grupā ir tehniski iespējama tādā gadījumā, ja ar vienu skaitītāju tiek uzskaitīta visā telpu grupā patērētā siltumenerģija. Proti, telpu grupai uzstāda vienu individuālu siltumenerģijas patēriņa skaitītāju, un to ir iespējams īstenot tādā gadījumā, ja visi sildelementi ir savstarpēji savienoti un atdalīti no pārējiem dzīvojamās mājas (citu telpu grupu – dzīvokļu) sildelementiem. Tātad šādu skaitītāju uzstādīšana tehniski nav iespējama dzīvojamajās ēkās, kurās telpu grupas sildelementi nav savstarpēji horizontāli savienoti, tajā skaitā ēkās ar vertikālo apkures sistēmu. Savukārt siltuma maksas sadalītājus tehniski iespējams uzstādīt jebkurai siltumapgādes sistēmai (viencauruļu vai divcauruļu, horizontālajai vai vertikālajai apkures sistēmai). Siltumenerģijas patēriņa uzskaites vai sadales iekārtu uzstādīšanas iespējamību un rentabilitāti esošās ēkās paredz noteikt Ministru kabineta noteikumu projekts ”Ekspluatējamu ēku energoefektivitātes minimālās prasības” (VSS-94). Ekonomisko pamatojumu individuāla siltumenerģijas patēriņa skaitītāja uzstādīšanai izvērtēs dzīvojamās mājas īpašnieks (būvniecības pasūtītājs), kas varēs izmantot spēkā esošo metodiku.2. Saskaņā ar Direktīvas 2010/31/ES 14. panta 4. punktu dalībvalstis nosaka prasības, ar kurām nodrošina, ka tad, ja tas ir tehniski un ekonomiski iespējams, nedzīvojamās ēkas, kuru lietderīgā nominālā apkures sistēmu vai apvienotas telpu apkures un ventilācijas sistēmu jauda pārsniedz 290 kilovatus, līdz 2025. gadam tiek aprīkotas ar ēku automatizācijas un vadības sistēmām. Ēku automatizācijas un vadības sistēmas spēj:a) pastāvīgi uzraudzīt, reģistrēt, analizēt un dot iespējas koriģēt enerģijas izmantošanu;b) salīdzinoši novērtēt ēkas energoefektivitāti, atklāt ēkas inženiertehnisko sistēmu (saskaņā ar Direktīvas 2010/31/ES 2. panta 3. punktu ēkas inženiertehniskā sistēma ir ēkas vai ēkas daļas apkures, dzesēšanas, ventilācijas, karstā ūdens, apgaismojuma tehnisks aprīkojums vai tāds tehnisks aprīkojums, kurā apvienoti vairāki minētie elementi) efektivitātes zudumus un informēt par ēku atbildīgo personu vai ēkas inženiertehnisko sistēmu apsaimniekotāju par energoefektivitātes uzlabošanas iespējām; unc) nodrošināt komunikāciju ar pieslēgtajām ēkas inženiertehniskajām sistēmām un citām ierīcēm ēkas iekšienē un būt sadarbspējīgas ar ēkas inženiertehniskajām sistēmām neatkarīgi no autortehnoloģiju, ierīču un ražotāju dažādības.Atbilstoši Direktīvas 2010/31/ES 15. panta 4. punkta nosacījumiem dalībvalstis nosaka minētās prasības arī attiecībā uz nedzīvojamo ēku, kuru lietderīgā nominālā gaisa kondicionēšanas sistēmu vai apvienotas gaisa kondicionēšanas un ventilācijas sistēmu jauda pārsniedz 290 kilovatus, aprīkošanu ar ēku automatizācijas un vadības sistēmām līdz 2025. gadam.Ievērojot minēto, Noteikumu projekts paredz, ka nedzīvojamo ēku, kuras lietderīgā nominālā jauda apkures sistēmas vai apvienotas apkures un ventilācijas sistēmas vajadzībām, vai arī kuras lietderīgā nominālā jauda gaisa kondicionēšanas sistēmas vai apvienotas gaisa kondicionēšanas un ventilācijas sistēmas vajadzībām pārsniedz 290 kilovatus, aprīko ar ēkas automatizācijas un vadības sistēmu, kas nodrošina: 1. iespēju pastāvīgi uzraudzīt, reģistrēt, analizēt un koriģēt ēkas enerģijas izmantošanu;
2. iespēju salīdzinoši novērtēt ēkas energoefektivitāti, atklāt ēkas inženiertehniskās sistēmas efektivitātes zudumus un informēt ēkas pārvaldītāju par ēkas energoefektivitātes uzlabošanas iespējām;
3. tiešsaisti ar ēkas inženiertehnisko sistēmu un spēju veikt savas funkcijas neatkarīgi no inženiertehniskās sistēmas sastāvdaļu ražotāja.

Ievērojot tiesiskās noteiktības principu, nosacījums neattieksies uz jaunbūvējamām, atjaunojamām un pārbūvējamām nedzīvojamajām ēkām vai to inženiertehniskajām sistēmām, kuru būvniecības ieceres dokumentācija noteiktā kārtībā būs saskaņota (akceptēta) vai iesniegta saskaņošanai institūcijā, kas pilda būvvaldes funkcijas, līdz 2023. gada 1. janvārim.3. Pašreizējā Latvijas būvnormatīva LBN 231-15 “Dzīvojamo un publisko ēku apkure un ventilācija”  2.24. apakšpunkta (ugunsdrošs vārsts ir degtnespējīga ierīce vai konstrukcija ar normētu ugunsizturības robežu, kura nepieļauj uguns un dūmgāzu izplatīšanos pa gaisa vadiem no viena ugunsdrošības nodalījuma uz citu) un 160. punkta (ugunsdrošā vārsta uzdevums ir nepieļaut vai aizturēt liesmu un dūmgāzu izplatīšanos no viena ugunsdrošā nodalījuma uz citu ugunsdrošo nodalījumu un no ugunsdrošā nodalījuma uz kopīgo ventilācijas kameru un caur to uz citiem ugunsdrošajiem nodalījumiem) redakcija nosaka, ka ugunsdrošajam vārstam jānodrošina uguns un dūmgāzu neizplatīšanos pa gaisa vadiem no viena ugunsdrošības nodalījuma uz citu, bet šāda prasība jānodrošina arī ugunsdroši atdalītām telpām, kas arī ir nodalītas ar ugunsdrošu būvkonstrukciju, bet esošajā redakcijā nav ietverts.Ņemot vērā Latvijas būvnormatīva LBN 201-15 “Būvju ugunsdrošība” (apstiprināts ar Ministru kabineta 2015. gada 30. jūnija noteikumiem Nr. 333 ”Noteikumi par Latvijas būvnormatīvu LBN 201-15 ”Būvju ugunsdrošība””)  2.29. apakšpunktā noteikto (ugunsdroši atdalīta telpa ir telpa, kas no citām telpām atdalīta ar ugunsdrošām būvkonstrukcijām) un kopsakarā ar 53. un 54. punktā noteikto (ugunsdrošo konstrukciju šķērsojošos inženiertīklus izbūvē tā, lai nesamazinātu ugunsdrošo konstrukciju ugunsizturību un nepieļautu dūmu, gāzes un uguns izplatību, un ugunsdrošo būvkonstrukciju un inženiertīklu šķērsojuma vietu spraugas aizpilda ar ugunsdrošiem blīvējumiem vai sistēmām, kuru ugunsizturība var būt par pakāpi zemāka nekā ugunsdrošām konstrukcijām noteiktā ugunsizturība, bet ne zemāka par EI 30), tad attiecīgās Latvijas būvnormatīva LBN 231-15 “Dzīvojamo un publisko ēku apkure un ventilācija” normas ir jāpapildina  par to, ka ugunsdrošā vārsta uzdevums arī ir nepieļaut vai aizturēt liesmu un dūmgāzu izplatīšanos uz ugunsdroši atdalītām telpām. 4. Saskaņā ar Latvijas būvnormatīva LBN 231-15 “Dzīvojamo un publisko ēku apkure un ventilācija” 123. punkta pirmo teikumu ventilācijas sistēmu gaisa vadus izgatavo no degtnespējīgiem materiāliem. Savukārt 123. punkta otrais teikums noteic, ka daļēji degtspējīgus un degtspējīgus materiālus drīkst lietot ne tuvāk par metru no difuzoru, konfuzoru un ventilācijas restīšu pievienojuma vietām, kā arī ventilatoru elastīgajos savienojumos. Tādējādi tiesību norma ietver savstarpēji pretrunīgas prasības, kas rada pastāvīgas problēmas un neizpratni normas piemērošanas gaitā. Proti, no esošās 123. punkta redakcijas var secināt, ka ventilācijas gaisa vadi, kuri ir tālāk par vienu metru no difuzoru, konfuzoru un ventilācijas restīšu pievienojuma vietām, var būt izgatavoti no daļēji degtspējīgiem vai degtspējīgiem materiāliem. Tas var radīt ugunsgrēka izplatīšanās draudus un ir pretrunā ar 123. punkta pirmo teikumu. Ventilācijas sistēmu gaisa vadiem jābūt izgatavotiem tikai no degtnespējīgiem materiāliem, lai ierobežotu uguns izplatīšanos pa ventilācijas sistēmām ugunsgrēka gadījumā. Atbilstoši Būvniecības likuma 9. panta 2. punktam un Eiropas parlamenta un Padomes 2011. gada 9. marta Regulas Nr. 305/2011 I pielikumam “Pamatprasības būvēm” viena no būvei un tās elementiem izvirzāmajām būtiskajām prasībām (pamatprasībām) ir ugunsdrošība. Saskaņā ar minētajiem tiesību aktiem būves jāprojektē un jābūvē tā, lai ugunsgrēka izcelšanas gadījumā:a) tās noteiktu laiku saglabātu nestspēju;b) ierobežotu uguns un dūmu izraisīšanos un izplatīšanos būvē;c) neradītu uguns izplatīšanās draudus blakusesošajām būvēm;d) ēkās esošie cilvēki varētu pamest ēku vai tikt izglābti citādi;e) ņemtu vērā glābšanas komandu drošību. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija.Pēc Iekšlietu ministrijas lūguma sadarbībā ar Valsts ugunsdzēsības un glābšanas dienestu Noteikumu projekts papildināts, precizējot ventilācijas sistēmu gaisa vadu ugunsdrošības prasības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ēku īpašnieki, projektētāji, būvnieki, ēkas inženiertehniskajā sistēmā un ēkas automatizācijas un vadības sistēmā ietilpstošo tehnoloģiju ražotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts ietekmēs ēku īpašniekus, jo tiem būs jānodrošina ēku apkures, ventilācijas un gaisa kondicionēšanas sistēmām noteikto prasību izpilde un attiecīgs finansējums, savukārt projektētājiem prasības būs jāievēro, izstrādājot būvniecības ieceres dokumentāciju, bet būvniekiem – ierīkojot sistēmas.Noteikumu projekts ietekmēs ēkas inženiertehniskajā sistēmā un ēkas automatizācijas un vadības sistēmā ietilpstošo tehnoloģiju ražotājus un izplatītājus, jo saskaņā ar jomas ekspertu sniegto informāciju Eiropas Komisijai pašlaik tirgū pieejamās tehnoloģijas nespēj nodrošināt Direktīvā 2010/31/ES un līdz ar to arī Noteikumu projektā ietvertās prasības. Šī iemesla dēļ Noteikumu projektā ietvertajām prasībām paredzēts atlikts spēkā stāšanās laiks. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Atbilstības izmaksas Noteikumu projektā paredzēto prasību izpildei nav iespējams precīzi aprēķināt, jo tās ir atkarīgas no katrai konkrētajai ēkai ierīkojamās ēkas inženiertehniskās sistēmas (apkures, ventilācijas un gaisa kondicionēšanas sistēmām) un ēkas automatizācijas un vadības sistēmas.Attiecībā uz iespējamiem izdevumiem daudzdzīvokļu dzīvojamo māju (dzīvokļu) īpašniekiem attālināti nolasāmu individuālu siltumenerģijas patēriņa skaitītāju un individuālu siltuma maksas sadalītāju uzstādīšanai nozares eksperti ir norādījuši, ka indikatīvās izmaksas viena siltumenerģijas patēriņa skaitītāja uzstādīšanai varētu būt ap 150 *euro*, savukārt siltuma maksas sadalītāja un temperatūras regulatora uzstādīšanas izmaksas vienam sildelementam (radiatoram) varētu būt ap 100 *euro*. Izmaksas nepastarpināti atkarīgas no konkrētā ražotāja vai izplatītāja noteiktās cenas, kā arī nepieciešamajām apkures sistēmas vai sildelementa pielāgošanas izmaksām (apvadcauruļu uzstādīšana, sildelementu nomaiņa u.c.). |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020 | Turpmākie trīs gadi (*euro*) |
| 2021 | 2022 | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 2.1. valsts pamatbudžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3. Finansiālā ietekme | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3.1. valsts pamatbudžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | Nav precīzi aprēķi-nāms | 0 | Nav precīzi aprēķi-nāms | Nav precīzi aprēķi-nāms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | Nav precīzi aprēķi-nāms | X | Nav precīzi aprēķi-nāms | Nav precīzi aprēķi-nāms |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Valsts īpašuma (ēku, telpu grupu) valdītājiem (valsts tiešās pārvaldes iestādes, valsts kapitālsabiedrības – valsts institūcijas, kuru personā valstij piederošais nekustamais īpašums ir ierakstīts zemesgrāmatā, kas atbild par konkrētā valsts nekustamā īpašuma veida apsaimniekošanu vai kas veic konkrētā nekustamā īpašuma uzturēšanu un apsaimniekošanu saskaņā ar līgumu) un pašvaldībām iespējams ēku uzturēšanas izmaksu palielinājums sakarā ar Noteikumu projektā paredzēto prasību izpildi daudzdzīvokļu dzīvojamo māju siltumenerģijas patēriņa uzskaitei un nedzīvojamo ēku aprīkošanai ar ēkas automatizācijas un vadības sistēmu. Izdevumi nav precīzi aprēķināmi, jo tie ir atkarīgi no katrā konkrētajā ēkā vai telpu grupā ierīkojamajām sistēmām. Izdevumus sakarā ar Noteikumu projektā paredzēto prasību izpildi valsts ēku valdītāji un pašvaldības nodrošinās savu budžetu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2018. gada 30. maija Direktīva (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti.Saskaņā ar Direktīvas 2018/844 3. panta 1. punktu dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības, līdz 2020. gada 10. martam.2. Eiropas Parlamenta un Padomes 2018. gada 11. decembra Direktīva (ES) 2018/2002, ar ko groza Direktīvu 2012/27/ES par energoefektivitāti.Saskaņā ar Direktīvas 2018/2002 2. panta 1. punkta otro rindkopu dalībvalstīs stājas spēkā normatīvie un administratīvie akti, kas vajadzīgi, lai izpildītu 1. panta 5. līdz 10. punktu un pielikuma 3. un 4. punktu līdz 2020. gada 25. oktobrim. |
| 2. | Citas starptautiskās saistības | Nav |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 11. decembra Direktīva (ES) 2018/2002, ar ko groza Direktīvu 2012/27/ES par energoefektivitāti. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. panta 6. punkts (daļā par Direktīvas 2012/27/ES papildināšanu ar 9.b panta 1.punktu) | 2. punkts | Pārņemts daļēji.Pārņemts attiecībā uz prasību ieviešanu jaunām ēkām. Prasības tiks pārņemtas pilnībā (arī attiecībā uz esošām ēkām) pēc Ministru kabineta noteikumu projekta ”Ekspluatējamu ēku energoefektivitātes minimālās prasības” (VSS-94) apstiprināšanas. Atbildīga Ekonomikas ministrija. | Neparedz stingrākas prasības |
| 2. panta 1. punkta otrā rindkopa (daļā par 1.panta 6.punkta pārņemšanu attiecībā uz Direktīvas 2012/27/ES papildināšanu ar 9.b panta 1.punktu) | 1. punkts | Pārņemts daļēji.Pārņemts attiecībā uz prasību ieviešanu jaunām ēkām. Prasības tiks pārņemtas pilnībā (arī attiecībā uz esošām ēkām) pēc Ministru kabineta noteikumu projekta ”Ekspluatējamu ēku energoefektivitātes minimālās prasības” (VSS-94) apstiprināšanas.Atbildīga Ekonomikas ministrija. | Neparedz stingrākas prasības |
| Attiecīgā ES tiesību akta datums, numurs un nosaukums | Eiropas Parlamenta un Padomes 2018. gada 30. maija Direktīva (ES) 2018/844, ar ko groza Direktīvu 2010/31/ES par ēku energoefektivitāti un Direktīvu 2012/27/ES par energoefektivitāti. |
| A | B | C | D |
| 1. panta 5. punkts(daļā par Direktīvas 2010/31/ES 8.panta 1.punkta trešās rindkopas izteikšanu jaunā redakcijā) | 2.punkts | Pārņemts daļēji.Pārņemts attiecībā uz prasību ieviešanu jaunām ēkām. Prasības tiks pārņemtas pilnībā (arī attiecībā uz esošām ēkām) pēc Ministru kabineta noteikumu projekta ”Ekspluatējamu ēku energoefektivitātes minimālās prasības” (VSS-94) apstiprināšanas.Atbildīga Ekonomikas ministrija. | Neparedz stingrākas prasības |
| 1. panta 7. punkts(daļā par Direktīvas 2010/31/ES 14.panta 4.punkta un 15.panta 4.punkta izteikšanu jaunā redakcijā) | 1. un 3.punkts | Pārņemts daļēji.Pārņemts attiecībā uz prasību ieviešanu jaunām ēkām. Prasības tiks pārņemtas pilnībā (arī attiecībā uz esošām ēkām) pēc Ministru kabineta noteikumu projekta ”Ekspluatējamu ēku energoefektivitātes minimālās prasības” (VSS-94) apstiprināšanas.Atbildīga Ekonomikas ministrija. | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Direktīvas 2010/31/ES 14.panta 5.punkts un 15.panta 5.punkts (Direktīvas (ES) 2018/844 redakcijā) paredz rīcības brīvību noteikt prasības, ar ko nodrošina, ka dzīvojamās ēkas ir aprīkotas ar:1. nepārtrauktu elektronisku uzraudzības funkciju, kas mēra sistēmu efektivitāti un informē ēkas īpašniekus vai apsaimniekotājus, ja tā ir ievērojami mazinājusies un ja ir vajadzīga sistēmas apkope; un
2. efektīvas vadības funkcijām, kas nodrošina enerģijas optimālu ražošanu, sadali, uzglabāšanu un izmantošanu.

Rīcības brīvība nav izmantota, lai neradītu papildu finansiālu slogu dzīvojamo ēku īpašniekiem. Ēku īpašnieki pēc izvēles jau pašreiz ir tiesīgi aprīkot savas ēkas ar normatīviem atbilstošām attīstītām inženiertehniskajām sistēmām, lai uzlabotu ēku energoefektivitāti. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Noteikumu projekta izstrādē nodrošināta, pirms Noteikumu projekta izsludināšanas Valsts sekretāru sanāksmē to publicējot Ekonomikas ministrijas un Ministru kabineta tīmekļvietnē 2020. gada janvārī.Sabiedrības līdzdalība nodrošināta arī turpmākā Noteikumu projekta saskaņošanas gaitā pēc tā izsludināšanas Valsts sekretāru sanāksmē 2020. gada 6. februārī, saņemot un izvērtējot sniegtos atzinumus par Noteikumu projektu. |
| 2. | Sabiedrības līdzdalība projekta izstrādē | Lai informētu sabiedrību par Noteikumu projektu un dotu iespēju izteikt par to viedokli, Noteikumu projekts un tā anotācija 2020. gada 8. janvārī tika ievietoti Ekonomikas ministrijas tīmekļvietnē un Ministru kabineta tīmekļvietnē, kur interesentiem bija iespēja sniegt viedokli līdz 2020. gada 23. janvārim.Pēc Noteikumu projekta izsludināšanas Valsts sekretāru sanāksmē atzinumu varēja sniegt līdz 2020. gada 20. februārim. |
| 3. | Sabiedrības līdzdalības rezultāti | Noteikumu projekta sabiedriskās apspriešanas laikā (pēc Noteikumu projekts un tā anotācijas ievietošanas Ekonomikas ministrijas un Ministru kabineta tīmekļvietnē) priekšlikumi vai iebildumi netika saņemti.Pēc Noteikumu projekta izsludināšanas Valsts sekretāru sanāksmē pozitīvu atzinumu par to sniegusi Latvijas Brīvo arodbiedrību savienība. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Institūcijas, kas pilda būvvaldes funkcijas, un institūcijas, kas kontrolē būvniecības procesu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē institūciju funkcijas un struktūru. Nav plānota jaunu institūciju izveide, esošu institūciju likvidācija vai reorganizācija.Noteikumu projekts tiks izpildīts esošo cilvēkresursu ietvaros. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretāra pienākumu izpildītājs

Valsts sekretāra vietnieks E. Valantis

Bergmane 67013041

Marta.Bergmane@em.gov.lv

Vīksna 67013140

Marija.Viksna@em.gov.lv